Y.B. TUAN MOHD SHAID BIN ROSLI: Terima kasih.
Berbalik kepada perbahasan usul Y.B. TUAN MOHD NAJWAN BIN HALIMI : Pakej Rangsangan Selangor Prihatin dan Pelan Pemulihan Ekonomi Negeri Selangor saya bangga dan rasa sangat besar hati bila Negeri Selangor ini menjadi satu-satunya negeri yang sekarang ini membentangkan satu Stimulus Pakage untuk merangsang kembali ekonomi negeri pasca PKP berdepan dengan pandemik COVID19 yang bernilai RM55.85 bilion. Jadi ini satu kejayaan dan saya berharap kita semua dapat terus memberikan sokongan kepada usaha-usaha Kerajaan Negeri dalam usaha memulihkan ekonomi dan membantu mengangkat kebajikan rakyat. Saya ingin bebrapa perkara, 3 perkara lebih kurang tapi saya mulakan dengan SELangkah sebab semalam saya perhatikan Yang Berhormat Ketua Pembangkang pun membangkitkan tentang App SELangkah ini tapi dia cuba coner ke arah yang lain. Cuma hari ini saya ada baca daripada Laman Portal Code Blue. Code Blue ini kalau tuan-tuan boleh Google adalah laman informasi tentang kesihatan. Jadi artikel pada hari ini di tulis oleh Kanmani Batumalai bertajuk Selangor’s SeLangkah Hits Scientific Threshold As Effective Contact Tracing App, dia menyebut bahawa dalam artikel ini dengan izin Selangor Government’s SELangkah COVID19 contact tracing app is scientifivally considered effective as it is used by 95 per cent of the state’s population dan ini menurut kajian daripada Oxford University yang menyebut bahawa sekiranya satu- satu aplikasi itu yang bersifat e-tracing digunakan lebih daripada 60% populasi di kawasan ataupun di wilayah tertentu maka ia boleh dikira sebagai efektif. Ini telah diiktiraf, disebut di dalam ini from this perspective, the population of Selangor is about 6.2 million, to compare with 5.9 million upstake, we can satisfyingly say that at least in Selangor, SELangkah has reached a scientific threshold for it to be a useful e-tracing ecosystem. Jadi saya rasa tidak timbul isu untuk memperlekeh atau meremehkan aplikasi-aplikasi yang di Selangor ni kita pakai SELangkah dan saya difahamkan di Johor pun ada premis-premis perniagaan yang menggunakan aplikasi SELangkah, di Perlis pun, jadi saya rasa kalau kita nak cuba bandingkan aplikasi SELangkah lah, My Sejahtera lah saya rasa kita tak bergerak ke mana-mana. Jadi, kalau aplikasi ni baik, contoh di Selangor ni dah terbukti apa salahnya kalau Kerajaan Persekutuan pun boleh guna aplikasi yang sama daripada kita nak membanding-bandingkan seolah- olah ada pertandingan pula. Macam tadi Y.B. Bukit Gasing pun ada cadangkan untuk beri lucky draw kepada mana-mana penduduk ataupun rakyat yang pakai SELangkah
ini. Saya rasa itu satu inisiatif yang boleh dipertimbangkan, walau bagaimanapun kita perlu kembali kepada pokok kenapa kita pakai apps ini. Dia bukan pertandingan tapi untuk kita bantu usaha Kerajaan Negeri untuk memantau pergerakan dan juga untuk trace sekiranya kita ni ada dijangkiti wabak COVID dan di situ mudahkan urusan untuk pemantauan. Jadi, itu SELangkah.
Dan saya juga ingin menarik perhatian Dewan tentang yang dibentangkan oleh Dato’ Menteri Besar semalam, Inisiatif Rakan Digital sebagai sebahagian daripada usaha Kerajaan Negeri untuk memberi ruang kepada masyarakat khususnya golongan sasaran seperti warga emas dan perniagaan kecil yang belum celik digital dapat dibimbing untuk turun terlibat dalam sosioekonomi digital masa kini. Dengan peruntukan sebanyak RM3 juta. Saya tak clear sebenarnya, saya tidak jelas daripada pembentangan Yang Amat Berhormat Dato’ Menteri Besar semalam. Apakah mekanisme ataupun apakah yang ditawarkan melalui inisiatif Rakan Digital ini? Cuma kalau saya boleh membawa sedikit cadangan agar pendekatan ini dikembangkan khususnya kepada anak-anak muda daripada segmen mahasiswa, mahasiswa yang berasal ataupun dalam erti kata lain mahasiswa anak Selangor lah. Sebab saya dalam konteks Kota Anggerik, dalam tempoh PKP ini kalau kita semua sedia maklum, kita dah mula terbiasa dengan mesyuarat ataupun komunikasi melalui atas talian, Zoom, apa nama orang panggil Microsoft .. apa entah meeting .. ha? Google ataupun Skype yang mana kita dah terbiasa sekarang ini, bila kita nak buat mesyuarat di mana- mana peringkat pun kita akan pakai aplikasi atas talian.
Jadi, mungkin boleh dicadangkan, kalau saya di kawasan ini, sekarang ini kebanyakannya mahasiswa datang memohon bantuan. Khususnya mahasiswa daripada kelompok yang tidak berkemampuan ini lah mereka ada masalah tidak memiliki komputer riba misalnya. Jadi, kita mungkin boleh fikirkan satu kebijakan untuk bantu mereka sebab sekarang ini dalam konteks pendidikan pengajian tinggi pun dah mengguna pakai .. orang panggil apa, Online Distancing Learning (ODL). Dia pembelajaran atas talian. Mungkin kalau kita belajar di .. tinggal di Shah Alam tapi universiti nya di Kelantan katakan, dia masih lagi boleh dengar kuliah Pensyarah melalui atas talian dan di peringkat Negeri Selangor ni kita masih belum melihat kepada prospek-prospek ini dan di peringkat saya sendiri telah menggerakkan inisiatif untuk bantu anak-anak muda ini khususnya mahasiswa yang memerlukan akses internet ataupun komputer riba, kita bagi bantuan untuk mereka beli komputer riba. Kalau yang betul-betul tidak mampu itu kita beri sumbangan komputer riba. Jadi, sambutannya cukup baik di kalangan mahasiswa ini. Dan sebahagian daripada itu saya ambil inisiatif untuk memberikan data internet percuma. Kalau ini dah ada, dalam ini, Inisiatif Data Indeks Selangor yang mana saya rasa ini merupakan satu inisiatif yang cukup baik. Dan di peringkat saya sendiri sebagai ADUN pun kita laksanakan Program Cakna Siswa bersama mahasiswa Keadilan untuk menyediakan ruang belajar dan juga akses internet kepada mahasiswa ini. Maksudnya kalau dia ada keperluan untuk buat assignment ataupun untuk mengikuti kuliah dia boleh datang ke Pejabat Khidmat, kita beri satu ruang, kita bagi dia akses WiFi dan dia boleh buat
assignment dia. Dia boleh hadir kuliah dia. Sebab sekarang ini kita kena ingat tuan- tuan, bila bercakap pasca COVID ini kebanyakan yang terjejas itu pun ramai anak muda. Anak muda yang sedang belajar, yang bekerja, yang hilang pendapatan, yang hilang mata pencarian. Jadi saya juga puji Inisiatif RiDE ini, Roda Darul Ehsan untuk kita bantu anak-anak muda ini dari sudut penyertaan mereka dalam ekonomi gig. Tetapi pada masa yang sama kita kena lihat juga aspek lain, terutamanya anak-anak muda yang sedang belajar ini, mahasiswa. Kerana ini yang kita nampak sekarang ini agak tertekan dan terjejas.
Dan, seterusnya saya ingin memberikan pandangan sedikit tentang kualiti ataupun adab kita dalam perbahasan dalam Dewan ini. Saya sebagai anak muda, semalam saya ingat kita semua lihat bagaimana Sidang Parlimen yang di kemudi oleh Speaker baru ini, begitu caca marba. Dia boleh kata orang itu gelap kan? Tak nampak. Tapi, tidak ada sebarang teguran. Tapi hari ini saya difahamkan dia dah minta maaf, yang Baling. Cuma kita di Dewan Negeri Selangor ini, kita kena pastikan kualiti perbahasan kita itu, macam semalam saya pun boleh tegur Jeram juga lah.